Επιστροφή στα Περιεχόμενα

# Χρήση δικτύου

Με το λογισμικό Intel® PROSet/Wireless Software, μπορείτε να πραγματοποιήσετε μια κοινή σύνδεση δικτύωσης TCP/IP με τη συσκευή σας. Η πλειοψηφία των κινητών τηλεφώνων διαθέτει υπηρεσίες δικτύωσης μέσω Bluetooth*. Χρησιμοποιώντας αυτές τις υπηρεσίες, μπορείτε να πραγματοποιήσετε μια κοινή σύνδεση δικτύωσης TCP/IP με τη συσκευή σας.

Υποστηριζόμενα προφίλ και ρόλοι:

- Προφίλ Προσωπικού Δικτύου (Personal Area Network (PAN)) PAN-U - πελάτης: σας επιτρέπει να συνδεθείτε σε υπάρχοντα δίκτυα PAN Bluetooth* ή να πραγματοποιήσετε σύνδεση "σημείου προς σημείο" (point to point)
- Προφίλ Προσωπικού Δικτύου (Personal Area Network (PAN)) - Ad-hoc Δίκτυο Ομάδας PAN-GN (Group Ad-hoc Network PAN-GN): σας επιτρέπει να δημιουργήσετε ένα δίκτυο PAN "σημείου προς πολλαπλά σημεία" (point to multipoint)
- Προφίλ Δικτύωσης μέσω Τηλεφώνου (Dial-Up Networking Profile (DUN)) - τερματικό δεδομένων: σας επιτρέπει να συνδεθείτε στο Internet χρησιμοποιώντας μια συσκευή μόντεμ με ασύρματη τεχνολογία Bluetooth*
- Προφίλ Φαξ (FAX) - τερματικό δεδομένων: σας επιτρέπει να στείλετε φαξ χρησιμοποιώντας τη συσκευή σας

Σε ένα δίκτυο Bluetooth*, μια από τις συσκευές λειτουργεί ως διακομιστής και μια άλλη ως πελάτης. Ο διακομιστής είναι ο ιδιοκτήτης του δικτύου και παρακολουθεί όλες τις συσκευές που είναι συνδεδεμένες σε αυτό. Ανάλογα με το ρόλο που θέλετε να αποδώσετε στον υπολογιστή σας, υπάρχουν τέσσερις επιλογές στο τμήμα "Δικτύωση" της προβολής υπηρεσιών:

- Σύνδεση σε τοπικό δίκτυο Bluetooth - Ο υπολογιστής σας συμπεριφέρεται ως πελάτης δικτύου και είναι δυνατή μόνο μία σύνδεση δικτύου κάθε φορά.
- Δημιουργία τοπικού δικτύου Bluetooth - Ο υπολογιστής σας συμπεριφέρεται ως διακομιστής και είναι δυνατή η σύνδεση περισσότερων από μίας συσκευών στο δίκτυό σας ταυτόχρονα.
- Πρόσβαση στο Internet με σύνδεση μέσω τηλεφώνου - Ο υπολογιστής σας συμπεριφέρεται ως τερματικό δεδομένων για πρόσβαση στο Internet ή αποστολή φαξ χρησιμοποιώντας τη συσκευή σας με δυνατότητα Bluetooth*.
- Πρόσβαση σε εξωτερικό δίκτυο μέσω πύλης Bluetooth - Στον υπολογιστή σας παραχωρείται πρόσβαση σε ένα εξωτερικό δίκτυο που προσφέρει η συσκευή σας.

### Σύνδεση σε δίκτυο

Για να συνδεθείτε σε ένα δίκτυο ή για να δημιουργήσετε ένα δίκτυο με τη συσκευή σας, ακολουθήστε τα παρακάτω βήματα:

1. Ρυθμίστε τη συσκευή σας σε κατάσταση εντοπισμού και βρείτε την στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Σύνδεση στο τμήμα Σύνδεση σε τοπικό δίκτυο Bluetooth ή στο τμήμα Δημιουργία τοπικού δικτύου Bluetooth της ομάδας Δικτύωση, ανάλογα με τον τύπο δικτύωσης που θέλετε να πραγματοποιήσετε (σύνδεση ή δημιουργία).
   Ίσως χρειαστεί να εκτελέσετε επιπλέον ενέργειες στη συσκευή σας, προκειμένου να αποδεχτεί τη σύνδεση.

Μόλις πραγματοποιηθεί η σύνδεση, το παράθυρο συσκευής "Το Bluetooth μου" ενημερώνεται για να σάς πληροφορήσει ότι η σύνδεση πραγματοποιήθηκε. Ταυτόχρονα, το κουμπί Σύνδεση στα άλλα τμήματα της ομάδας Δικτύωση απενεργοποιείται.

Για να διακόψετε τη σύνδεση δικτύου με τη συσκευή σας, κάντε κλικ στο κουμπί Αποσύνδεση στο τμήμα Σύνδεση σε τοπικό δίκτυο Bluetooth ή στο τμήμα Δημιουργία τοπικού δικτύου Bluetooth της ομάδας Δικτύωση.

### Πρόσβαση στο Internet με σύνδεση μέσω τηλεφώνου

Για να αποκτήσετε πρόσβαση στο Internet χρησιμοποιώντας σύνδεση μέσω τηλεφώνου με τη συσκευή σας, ακολουθήστε τα παρακάτω βήματα:

1. Ρυθμίστε τη συσκευή σας σε κατάσταση εντοπισμού και βρείτε την στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Σύνδεση στο τμήμα Πρόσβαση στο Internet με σύνδεση μέσω τηλεφώνου της ομάδας Δικτύωση.
   Μόλις ολοκληρωθεί η ρύθμιση των παραμέτρων του προγράμματος οδήγησης μόντεμ, το παράθυρο ενημερώνεται για να σάς πληροφορήσει ότι πραγματοποιήθηκε σύνδεση Bluetooth* μέσω τηλεφώνου.
   Ίσως χρειαστεί να εκτελέσετε επιπλέον ενέργειες στη συσκευή σας, προκειμένου να αποδεχτεί τη σύνδεση.
4. Κάντε κλικ στη σύνδεση Κλήση... στο τμήμα Πρόσβαση στο Internet με σύνδεση μέσω τηλεφώνου, για να ρυθμίσετε τις παραμέτρους σύνδεσης μέσω τηλεφώνου και πρόσβασης στο Internet.

Για να στείλετε φαξ, μπορείτε να ρυθμίσετε μια εφαρμογή φαξ και να χρησιμοποιήσετε την εγκατεστημένη συσκευή μόντεμ Bluetooth*.

Για να διακόψετε μια υπάρχουσα σύνδεση Bluetooth* μέσω τηλεφώνου, κάντε κλικ στο κουμπί Κατάργηση εγκατάστασης στο τμήμα Πρόσβαση στο Internet με σύνδεση μέσω τηλεφώνου της ομάδας Δικτύωση.

### Πρόσβαση σε εξωτερικό δίκτυο

Για να αποκτήσετε πρόσβαση σε ένα δίκτυο μέσω της συσκευής σας (η οποία θα χρησιμοποιείται ως πύλη), ακολουθήστε τα παρακάτω βήματα:

1. Ρυθμίστε τις παραμέτρους ενός εξωτερικού δικτύου στη συσκευή σας.
2. Ρυθμίστε τη συσκευή σας σε κατάσταση εντοπισμού και βρείτε την στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
3. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
4. Κάντε κλικ στο κουμπί Σύνδεση στο τμήμα Πρόσβαση σε εξωτερικό δίκτυο μέσω πύλης της ομάδας Δικτύωση.
   Μόλις πραγματοποιηθεί η σύνδεση, το παράθυρο συσκευής "Το Bluetooth μου" ενημερώνεται για να σάς πληροφορήσει ότι η σύνδεση πραγματοποιήθηκε. Ταυτόχρονα, το κουμπί Σύνδεση στα άλλα τμήματα της ομάδας Δικτύωση απενεργοποιείται. Ίσως χρειαστεί να εκτελέσετε επιπλέον ενέργειες στη συσκευή σας, προκειμένου να αποδεχτεί τη σύνδεση.
5. Ανοίξτε ένα πρόγραμμα περιήγησης στο Internet, για να αποκτήσετε πρόσβαση στο εξωτερικό δίκτυο.

Για να διακόψετε μια υπάρχουσα σύνδεση δικτύου, κάντε κλικ στο κουμπί Αποσύνδεση στο τμήμα Πρόσβαση σε εξωτερικό δίκτυο μέσω πύλης της ομάδας Δικτύωση.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών