Tilbake til innholdsfortegnelsen

# Bruke hodetelefoner

Ved hjelp av Intel® PROSet/Wireless Software kan du bruke trådløs Bluetooth*-hodetelefoner i stereo eller mono på datamaskinen til å høre på musikk og svare på VoIP-anrop. Du kan også gjøre datamaskinen til Bluetooth-høyttalere for en annen Bluetooth*-aktivert enhet.

Støttede lydprofiler inkluderer disse:

- A2DP-mottaker og -kilde
- AVRCP-kontroller og -mål
- Gateway for HFP/HSP-lyd
- Integrasjon med Windows Media Player/Center
- Integrasjon med Skype*

## Spille musikk fra en datamaskin til Bluetooth-hodetelefoner

Bluetooth*-hodetelefoner med stereo kan kobles til datamaskinen slik at du kan høre på musikk og styre programvare for lydavspilling på datamaskinen.

Bruk fremgangsmåten nedenfor til å spille av musikk fra datamaskinen på Bluetooth*-hodetelefoner:

1. Finne hodetelefonene i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   De fleste Bluetooth*-aktiverte enheter krever autentisering (eller paring) for å tillate tilkobling eller til og med ved søk etter tjenester.
3. Koble hodetelefonene til datamaskinen ved å klikke Koble til-knappen under Lytt til musikk i gruppen Lyd og grafikk.
4. Så snart det er etablert en forbindelse, oppdateres Min Bluetooth-vinduet for enheten med informasjon om forbindelsen som ble etablert. Samtidig blir Koble til-knappen under Videresend VoIP-samtaler til håndfri i gruppen Telefoni deaktivert.
   Når hodetelefonene er konfigurert, blir de datamaskinens standard lydenhet og kan brukes til å høre på musikk som spilles av på datamaskinen.
   Merk: Det er bare tillatt med én lydtilkobling om gangen. Hvis du vil koble til en annen lydenhet, må du først koble fra den eksisterende lydtilkoblingen.

Koble hodetelefonene fra datamaskinen ved å klikke Koble fra-knappen under Lytt til musikk i gruppen Lyd og grafikk.

Hvis du ikke kan høre musikk fra hodetelefonene under enkelte forhold, kontrollerer du innstillingene for standard lydenhet som beskrevet under.

Standard lydenhet

Når det er opprettet en lydforbindelse, angis enheten for Bluetooth-lyd automatisk som standard avspillingsenhet i Windows-operativsystemet.

Under helt spesielle forhold kan det hende at standardenheten for Bluetooth-lyd ikke virker automatisk. Hvis du har konfigurert en annen lydenhet som standardlydenhet manuelt før forbindelsen til Bluetooth-hodetelefonene ble opprettet, kan det for eksempel hende at enheten for Bluetooth-lyd ikke fungerer.

Hvis dette eller lignende skjer, må du åpne vinduet for lydegenskaper på hurtigmenyen fra systemstatusfeltet eller via Maskinvare og lyd på Windows Kontrollpanel og konfigurere enheten for Bluetooth-lyd som standardenhet.

Når hodetelefonene er slått av eller koblet fra, bytter Windows-operativsystemet standard lydenhet til den forrige standardenheten.

## Motta VoIP-samtaler (Voice over IP) mens du hører på musikk

Med Intel® PROSet/Wireless Software kan du uten problemer bruke både stereo- og monohodetelefoner mens du hører på musikk fra datamaskinen og mottar Skype*-anrop. Følgende funksjoner støttes:

- Styre medieavspiller med hodetelefonknapper:

- Stopp/pause/fortsett avspilling
- Gå til neste/forrige spor
- Kontroll for volum opp/ned

- Godta eller avvis innkommende Skype*-anrop med de tilsvarende knapper på hodetelefonene.
- Sett automatisk musikken på pause under en aktiv Skype*-samtale, og fortsett avspillingen når samtalen er avsluttet.

Merk: Du kan sørge for at disse funksjonene virker problemfritt ved å aktivere Bluetooth-programmet i Windows Media Player og kontrollere at det er tillatt Skype*-tilgang for "btplayerctrl.exe".

## Bruke hodetelefoner til VoIP-samtaler

Med Intel® PROSet/Wireless Software kan du bruke de fleste hodetelefoner som lydkommunikasjonsenhet for VoIP-telefonprogrammer.

Hvis du bare regner med å bruke hodetelefonene som VoIP-kommunikasjonsenhet, følger du trinnene som følger nedenfor. Hvis du vil høre på musikk mens du svarer på et innkommende Skype*-anrop, følger du fremgangsmåten fra Motta VoIP-samtaler (Voice over IP) mens du hører på musikk.

All nødvendig rekonfigurering utføres da automatisk av Intel® PROSet/Wireless Software med Skype*-integrasjon.

Slik begynner du å bruke en hodetelefonenhet:

1. Finne hodetelefonene i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   De fleste Bluetooth*-aktiverte enheter krever autentisering (eller paring) for å tillate tilkobling eller til og med ved søk etter tjenester.
3. Koble hodetelefonene til datamaskinen som kommunikasjonsenhet ved å klikke Koble til-knappen under Videresend VoIP-samtaler til håndfri i Telefoni-gruppen.

Så snart det er etablert en forbindelse, oppdateres Min Bluetooth-vinduet for enheten med informasjon om forbindelsen som ble etablert. Samtidig blir Koble til-knappen i de andre delene av gruppene Lyd og grafikk og Telefoni deaktivert. Når tilkoblingen er etablert, kan du bruke hodetelefonene som standard lydenhet for kommunikasjon i VoIP-programmer som Skype*.

Viktig: Det er bare tillatt med én lydtilkobling om gangen. Før du kobler til en annen lydenhet, må du koble fra den eksisterende lydtilkoblingen.

Koble hodetelefonene fra datamaskinen ved å klikke Koble fra-knappen under Videresend VoIP-samtaler til håndfri i gruppen Telefoni.

## Høre på musikk fra en enhet over datamaskinens høyttalere

Intel® PROSet/Wireless Software kan spille av lyd fra en Bluetooth*-aktivert enhet til standardlydenheter som er koblet til datamaskinen.

Slik begynner du å bruke datamaskinen som høyttaler for en Bluetooth*-aktivert enhet:

1. Finne enheten i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
3. Klikk Koble til-knappen under Spill av musikk i gruppen Lyd og grafikk.
   Når denne operasjonen er fullført, videresendes lydstrømmen fra den eksterne enheten til datamaskinens høyttalere (eller en annen konfigurert standard lydenhet).

Med en aktiv Spill av musikk-kobling kan du bruke verktøylinjen for mediekontroll til å styre den eksterne mediespilleren med Bluetooth*. Verktøylinjen legges automatisk til systemverktøylinjene i Windows på datamaskinen. Verktøylinjen støtter standardhandlinger som spill av / stopp, neste/forrige spor og volumkontroll.

Hvis du vil slutte å bruke datamaskinen som høyttaler, klikker du Koble fra-knappen under Spill av musikk i gruppen Lyd og grafikk.

Tilbake til toppen | Tilbake til innholdsfortegnelsen | Varemerker og ansvarsfraskrivelser