Takaisin sisällysluetteloon

# Kuulokemikrofonien käyttäminen

Intel® PROSet/Wireless Software -ohjelmiston avulla voit kytkeä tietokoneeseen Bluetooth*-stereo- tai -monokuulokemikrofonin ja kuunnella musiikkia ja vastata VoIP-puheluihin. Voit myös muuntaa tietokoneen kaiuttimeksi muita Bluetooth*-laitteita varten.

Tuettuihin ääniprofiileihin kuuluvat muun muassa seuraavat:

- A2DP, nielu ja lähde
- AVRCP, ohjain ja kohde
- HFP/HSP, ääniyhdyskäytävä
- Integrointi Windows Media Playerin ja Centerin kanssa
- Integrointi Skype*n kanssa.

## Tietokoneessa olevan musiikin toistaminen kuulokemikrofonissa

Voit kuunnella tietokoneessa olevaa musiikkia ja hallita käynnissä olevaa soitinohjelmistoa tietokoneeseen kytketyn langattoman Bluetooth*-stereokuulokemikrofonin avulla.

Voit toistaa tietokoneessa olevaa musiikkia langattoman Bluetooth*-kuulokemikrofonin avulla seuraavasti:

1. Etsi kuulokemikrofonilaite laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Bluetooth*-laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Liitä kuulokemikrofonilaite tietokoneeseen napsauttamalla Liitä-painiketta Audio & video -ryhmän Kuuntele musiikkia -osassa.
4. Yhteyden muodostamisen jälkeen Oma Bluetooth -laiteikkuna päivittyy ja näyttää, että yhteys on muodostettu. Samalla Liitä-painike Puhelinjärjestelmät-ryhmän Välitä VoIP-puhelut handsfree-laitteeseen -osassa poistuu käytöstä.
   Kuulokemikrofonin asetusten määrittämisen jälkeen se valitaan tietokoneen oletusäänilaitteeksi, jonka avulla voidaan kuunnella tietokoneella toistettavaa musiikkia.
   Huomautus: Vain yksi ääniyhteys sallitaan kerrallaan. Jos haluat kytkeä toisen äänilaitteen, sinun on ensin katkaistava nykyinen ääniyhteys.

Jos haluat katkaista olemassa olevan ääniyhteyden, napsauta Irrota-painiketta Audio & video -ryhmän Kuuntele musiikkia -osassa.

Jos et jostakin syystä kuule Bluetooth-kuulokemikrofonista musiikkia, tarkista Oletusäänilaite-asetukset alla kuvatulla tavalla.

Oletusäänilaite

Ääniyhteyden muodostamisen jälkeen Bluetooth-ääni-laite määritetään automaattisesti Windows-käyttöjärjestelmän oletustoistolaitteeksi.

Joissakin harvinaisissa tilanteissa määritetty Bluetooth-ääni-oletuslaite ei ehkä toimi automaattisesti. Jos esimerkiksi määrität toisen äänilaitteen manuaalisesti oletusäänilaitteeksi, ennen kuin Bluetooth-kuulokemikrofoniin on muodostettu yhteys, Bluetooth-ääni-laite ei ehkä toimi.

Avaa tällöin tehtäväpalkin ilmaisinalueen valikosta Windowsin Ääniominaisuudet tai Ohjauspaneelin Laitteisto ja äänet -osasta Äänilaitteiden hallinta ja määritä oletuslaitteeksi Bluetooth-ääni-laite.

Kun kuulokemikrofoni sammutetaan tai irrotetaan, Windows-käyttöjärjestelmä vaihtaa oletusäänilaitteen takaisin edelliseksi oletuslaitteeksi.

## Voice over IP (VoIP) -puheluiden vastaanottaminen musiikin kuuntelun aikana

Intel® PROSet/Wireless Software -ohjelmisto mahdollistaa Bluetooth-stereo- ja -monokuulokemikrofonien saumattoman käytön, kun kuuntelet musiikkia tietokoneesta ja vastaanotat Skype*-puheluita. Ohjelmisto tukee seuraavia toimintoja:

- Media Playerin hallinta kuulokemikrofonin painikkeilla:

- Toiston pysäyttäminen, keskeyttäminen ja jatkaminen
- Siirtyminen seuraavaan tai edelliseen kappaleeseen
- Äänenvoimakkuuden lisääminen ja vähentäminen

- Saapuviin Skype*-puheluihin vastaaminen tai niiden lopettaminen vastaavalla kuulokemikrofonin painikkeella
- Musiikin toiston automaattinen keskeyttäminen aktiivisen Skype*-puhelun ajaksi ja toiston jatkaminen puhelun lopettamisen jälkeen

Huomautus: Voit varmistaa näiden toimintojen saumattoman toiminnan ottamalla Windows Media Playerin Bluetooth-laajennuksen käyttöön ja sallimalla Skype*lle laajennuksen btplayerctrl.exe käytön.

## Kuulokemikrofonin käyttäminen VoIP-puheluihin

Intel® PROSet/Wireless Software -ohjelmiston avulla useimpia kuulokemikrofoneja voidaan käyttää VoIP-puhelinohjelmissa ääniviestintälaitteena.

Jos aiot käyttää kuulokemikrofonia vain VoIP-viestintälaitteena, toimi seuraavien ohjeiden mukaan. Jos haluat kuunnella musiikkia vastatessasi saapuvaan Skype*-puheluun, toimi kohdassa Voice over IP (VoIP) -puheluiden vastaanottaminen musiikin kuuntelun aikana annettujen ohjeiden mukaan.

Tällöin Intel® PROSet/Wireless Software -ohjelmisto suorittaa automaattisesti kaikki Skype*-integrointiin tarvittavat uudelleenmääritykset.

Voit aloittaa kuulokemikrofonilaitteen käytön seuraavasti:

1. Etsi kuulokemikrofonilaite laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Bluetooth*-laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Liitä kuulokemikrofonilaite tietokoneeseen viestintälaitteeksi napsauttamalla Liitä-painiketta Puhelinjärjestelmät-ryhmän Välitä VoIP-puhelut handsfree-laitteeseen -osassa.

Yhteyden muodostamisen jälkeen Oma Bluetooth -laiteikkuna päivittyy ja näyttää, että yhteys on muodostettu. Samalla Audio & video -ryhmän ja Puhelinjärjestelmät-ryhmän muiden osien Liitä-painike poistuu käytöstä. Yhteyden muodostamisen jälkeen voit käyttää kuulokemikrofonia VoIP-ohjelmien, kuten Skype*n, oletusäänilaitteena.

Tärkeä huomautus: Vain yksi ääniyhteys sallitaan kerrallaan. Nykyinen ääniyhteys on katkaistava ennen toisen äänilaitteen kytkemistä.

Jos haluat katkaista olemassa olevan ääniyhteyden, napsauta Irrota-painiketta Puhelinjärjestelmät -ryhmän Välitä VoIP-puhelut handsfree-laitteeseen -osassa.

## Laitteessa olevan musiikin kuunteleminen tietokoneen kaiuttimista

Intel® PROSet/Wireless Software -ohjelmisto pystyy toistamaan Bluetooth*-laitteessa olevat äänitiedostot tietokoneeseen liitetyillä oletusäänilaitteilla.

Voit aloittaa tietokoneen käytön Bluetooth*-laitteen kaiuttimena seuraavasti:

1. Etsi laitteesi laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa laitteiden hakemista varten.
3. Napsauta Liitä-painiketta Audio & video -ryhmän Toista musiikkia -osassa.
   Toiminnon suorittamisen jälkeen etälaitteen äänivirta siirretään tietokoneen kaiuttimiin (tai johonkin muuhun määritettyyn oletusäänilaitteeseen).

Aktiivinen Toista musiikkia -yhteys mahdollistaa Bluetooth*-pohjaisen etämediasoittimen hallinnan median hallintatyökalupalkin kautta. Työkalupalkki lisätään automaattisesti tietokoneessa oleviin Windows-järjestelmän työkalupalkkeihin. Työkalupalkki tukee tavallisia toimintoja, joihin kuuluvat muun muassa Toista/Pysäytä, Seuraava/edellinen kappale ja äänenvoimakkuuden hallinta.

Kun haluat lopettaa tietokoneen käyttämisen kaiuttimena, napsauta Irrota-painiketta Audio & video -ryhmän Kuuntele musiikkia -osassa.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet