Επιστροφή στα Περιεχόμενα

# Χρήση ποντικιού και πληκτρολογίου

Με το λογισμικό Intel® PROSet/Wireless Software, μπορείτε εύκολα να συνδέσετε και να χρησιμοποιείτε διάφορες συσκευές με δυνατότητα Bluetooth*, όπως ποντίκια, πληκτρολόγια ή άλλες συσκευές εισόδου, όπως ελεγκτές παιχνιδιών ή πινακίδες σχεδίασης. Οι συσκευές αυτές ονομάζονται επίσης "συσκευές ανθρώπινης διασύνδεσης" (Human Interface Devices, HID).

Υποστηριζόμενα προφίλ και ρόλοι:

- Προφίλ Συσκευής Ανθρώπινης Διασύνδεσης (Human Interface Device Profile (HID)) - κεντρικός υπολογιστής: σας επιτρέπει να συνδέετε συσκευές HID με δυνατότητα Bluetooth* με τον υπολογιστή σας

Για να ρυθμίσετε τις παραμέτρους μιας συσκευής εισόδου υπολογιστή, ακολουθήστε την παρακάτω διαδικασία:

1. Ρυθμίστε τη συσκευή HID σε κατάσταση εντοπισμού και βρείτε την στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Σύνδεση στο τμήμα Χρήση συσκευής ανθρώπινης διασύνδεσης της ομάδας Ελεγκτές.
   Μόλις πραγματοποιηθεί η σύνδεση, το παράθυρο συσκευής "Το Bluetooth μου" ενημερώνεται για να σάς πληροφορήσει ότι η σύνδεση πραγματοποιήθηκε.

Για να διακόψετε τη χρήση της συσκευής διασύνδεσης, κάντε κλικ στο κουμπί Αποσύνδεση στο τμήμα Χρήση συσκευής ανθρώπινης διασύνδεσης της ομάδας Ελεγκτές.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών