Vissza a tartalomhoz

# Telepítés, javítás és eltávolítás

Ez a rész az Intel® PROSet/Wireless Software telepítésének, javításának és eltávolításának lépéseit mutatja be.

## Telepítés

Az Intel® PROSet/Wireless Software telepítéséhez 32 bites Microsoft Windows XP SP3 vagy 64 bites Windows XP SP2 operációs rendszert futtató számítógép szükséges.

A telepítéshez engedélyezze az hardvert, és indítsa el a BluetoothSetup.exe fájlt a telepítőlemezről. Megjelenik a telepítővarázsló.

Kövesse a telepítővarázsló utasításait:

1. Válassza ki a telepítés nyelvét A telepítő nyelvének kiválasztása párbeszédpanel legördülő listájából, és kattintson az OK gombra. A Felkészülés a telepítésre ablak mutatja az előrehaladást.
2. Kattintson a Tovább gombra az Üdvözöljük lapon.
3. Olvassa el és fogadja el a licencszerződést a Licencszerződés lapon, majd kattintson a Tovább gombra.
4. Ha szükséges, módosítsa a telepítési mappát a Célmappa lapon.
   Az alapértelmezett a "C:\Program Files\Intel\Bluetooth" mappa.
5. A Készen áll a program telepítésére lapon kattintson a Telepítés parancsra a telepítés megkezdéséhez. Az Intel® PROSet/Wireless Software telepítése ablakban követhető a telepítés állapota.
6. Amikor a telepítés befejeződött, kattintson a Befejezés parancsra.
7. Telepítés után az Intel® PROSet/Wireless Software a rendszertálca Bluetooth ikonjával érhető el.

## Javítás

Az Intel® PROSet/Wireless Software javításához futtassa a telepítővarázslót a Windows Vezérlőpult Programok hozzáadása és törlése eszközéből, és kövesse a varázsló utasításait. A javítás befejezéséhez indítsa újra a rendszert - a módosítások az újraindítás után lépnek érvénybe.

## Eltávolítás

Az Intel® PROSet/Wireless Software eltávolításához futtassa az eltávolítóvarázslót a Windows Vezérlőpult Programok hozzáadása és törlése eszközéből, és kövesse a varázsló utasításait. Az eltávolítás befejezéséhez indítsa újra a rendszert, így az összes megmaradt fájlt törli a rendszer.

Vissza a tetejére | Vissza a tartalomhoz | Védjegyek és felelősségkizárás